VSRS Sklep X DoR 321/2020
Datum: 2020-12-15T00:00:00.000+01:00
ecli: ECLI:SI:VSRS:2020:X.DOR.321.2020
opravilna_stevilka_ii_stopnje: UPRS Sodba I U 767/2019-67
sodisce: Vrhovno sodišče
oddelek: Upravni oddelek
podrocje: CIVILNO PROCESNO PRAVO - PRAVO INTELEKTUALNE LASTNINE - SODNI REGISTER
institut: predlog za dopustitev revizije - postopek vpisa v sodni register - predlog za vpis spremembe - vpis spremembe v register znamk - soglasje za vpis v sodni register - dopuščena revizija

## Jedro

Revizija se dopusti glede vprašanja, ali je Upravno sodišče kršilo določbe ZIL-1, ko se je postavilo na stališče, da je treba določbe četrtega odstavka 108. člena ZIL-1 razumeti tako, da je upoštevno le soglasje za vpis spremembe v register, ki je podpisano s strani osebe, ki je zakoniti zastopnik imetnika v času vložitve zahteve oziroma odločanja upravnega organa.

## Izrek

Revizija se dopusti glede vprašanja: Ali je Upravno sodišče kršilo določbe ZIL-1, ko se je postavilo na stališče, da je treba določbe četrtega odstavka 108. člena ZIL-1 razumeti tako, da je upoštevno le soglasje za vpis spremembe v register, ki je podpisano s strani osebe, ki je zakoniti zastopnik imetnika v času vložitve zahteve oziroma odločanja upravnega organa?

## Obrazložitev

1. Upravno sodišče je zavrnilo tožbo zoper odločbo URSIL 31208-2008/1991-46 z dne 4. 4. 2019, s katero je URSIL v relevantni drugi točki izreka zavrnil zahtevo predlagateljice za vpis spremembe v register znamk (I. točka izreka), in odločilo, da vsaka stranka trpi svoje stroške postopka (II. točka izreka).

2. Zoper sodbo Upravnega sodišča vlaga tožeča stranka predlog za dopustitev revizije.

3. Vrhovno sodišče ugotavlja, da so izpolnjeni pogoji za dopustitev revizije iz prvega odstavka 367.a člena Zakona o pravdnem postopku (ZPP), v zvezi s prvim odstavkom 22. člena Zakona o upravnem sporu, glede vprašanja, opredeljenega v izreku sklepa. Revizijo je zato v tem obsegu dopustilo.

4. Sklep je bil sprejet soglasno (sedmi odstavek 324. člena ZPP).